ජාත්‍යන්තර ක්‍රීඩා තරගාවලි සඳහා ශ්‍රී ලංකාව තරග වදින සෑම අවස්ථාවකදීම එම පුහුණු සංචිත දින 30 කට 40 කට සීමා වී තිබුණත් මින් ඉදිරියට ශ්‍රී ලංකාව තරගවදින තෝරාගත් ක්‍රීඩා ඉසව් 15ක් සඳහා පුහුණු සංචිත දින 365 ක් පුරා ක්‍රියාත්මක කිරීමට පියවර ගෙන ඇතැයි ක්‍රීඩා අමාත්‍ය මහින්දානන්ද අලුත්ගමගේ මහතා අවාධාරණය කරයි.පසුගියදා ජාතික වෛද්‍ය ආයතන ශ්‍රවණාගාරයේදී පැවැති බැඩ්මින්ටන් ක්‍රීඩක ක්‍රීඩිකාවන්ට ක්‍රීඩා උපකරණ බෙදාදීමේ උළෙලේ ප්‍රධාන ආරාධිතයා ලෙස සහභාගී වෙමින් අමාත්‍යවරයා මේ බව සඳහන් කළේය.ශ්‍රී ලංකා බැඩ්මින්ටන් සංගමය, යොනෙක් ආයතනයේ අනුග්‍රහයෙන් ජාතික හා ජාත්‍යන්තර ජයග්‍රහණ දිනාගත් බැඩ්මින්ටන් ක්‍රීඩක ක්‍රීඩිකාවන් සඳහා රුපියල් ලක්ෂ 3ක ක්‍රීඩා උපකරණ මෙහිදී බෙදා දෙන ලදී.මෙහිදී අදහස් දැක්වූ ක්‍රීඩා අමාත්‍ය මහින්දානන්ද අලුත්ගමගේ මහතා, වසර 40 කට අධික කාල පරිච්ඡේදයක් තුළදී ජාතික ක්‍රීඩා ප්‍රතිපත්තියක් බිහිනොවීමෙන් ක්‍රීඩාවට විශාල පාඩුවක් සිදු වී තිබුණා.